**Kvalifitseerimistingimused**

* 1. Pakkuja ega ühispakkuja suhtes ei tohi esineda riigihangete seaduse § 38 lõigetes 1 ja 2 nimetatud hankemenetlusest kõrvaldamise aluseid. Pakkuja või ühispakkuja esitab vormil 1 toodud kinnituse kõrvaldamise aluste puudumise kohta.
  2. Pakkuja või ühispakkuja peab olema täitnud kõik õigusaktidest tulenevad riiklike maksude, oma elu- või asukoha kohalike maksude ja sotsiaalkindlustusmaksete tasumise kohustused. Selle tõendamiseks esitab ta juhul, kui hankija ei saa seda iseseisvalt kontrollida (kontrollimise võimalus puudub väljaspool Eesti Vabariiki registreeritud pakkujate puhul), koos pakkumusega Maksu- ja Tolliameti ja oma elu- või asukohajärgse kohaliku maksuhalduri tõendi hanketeate avaldamise päeva seisuga. Ühispakkujate puhul esitatakse nimetatud tõendid ja kinnitused vajadusel iga ühispakkuja kohta.
  3. Juhul, kui pakkumuse allkirjastab isik, kelle esindusõigus ei tulene seadusest (esindusõigus ei nähtu pakkuja äriregistri B-kaardilt) või tegemist on ühispakkumusega, esitab pakkuja volikirja, millega on pakkumuse allkirjastajale antud vastav volitus. Ühispakkujate korral peab volituselt nähtuma, milline on juhtiv ühispakkuja. Pakkuja esitab volituse vormil 2.
  4. Pakkuja 3 (kolme) viimase majandusaasta (2010.-2012.a) netokäive peab olema olnud keskmiselt 50 000 EUR aastas. Pakkuja esitab vormil 3 väljavõtted oma viimase kolme majandusaasta netokäibe kohta (iga aasta eraldi).
  5. Pakkujal või ühispakkujal peab olema vastutav spetsialist (või meeskond), kes on töö teostaja ning kellel on vastav erialane (kunst, arhitektuur) haridus või kuulumine eriala loomeliitu või vastav töökogemus olles teostanud viimase 5 aasta jooksul vähemalt 2 avalikku ruumi paigaldatavat skulptuuri, kus ühe töö maksumus on vähemalt 15 000 eurot.

Isik peab vabalt valdama eesti keelt kõnes ja kirjas. Pakkuja esitab nimetatud isiku CV vormil 5 ja haridust tõendava diplomi koopia. Isik kinnitab CV vormil omakäeliselt, et on pakkumuse edukaks tunnistamise korral kogu hankelepingu perioodil oma ülesannete täitmiseks kättesaadav.

* 1. Pakkujal või ühispakkujal on õigus tõendada oma vastavust majandusliku ja finantsseisundi ning tehnilise ja kutsealase pädevuse nõuetele teise isiku vahendite alusel, esitades vormil 6 nende isikute kinnituse osalemise kohta hankelepingu täitmisel.
  2. Pakkuja peab andma Tellijale kümne (10) päeva jooksul alates Lepingu allakirjutamisest täitmistagatise, milleks on Eesti krediidiasutuse või kindlustusandja tagasivõtmatu ning tingimusteta, väljamaksekohustusega esimesel nõudmisel (*on* *first demand*) garantiikiri või deponeerima Narva Linna Arenduse ja Ökonoomika Ameti arvelduskontole nr 10220049686019 SEB Pangas summas, mis vastab 10 % (kümnele protsendile) Lepingu hinnast. Täitmistagatis peab kehtima alates töö teostamise algusest ja olema jõus kuni töö vastuvõtmiseni Tellija poolt. Pakkuja esitab koos kvalifitseerimisdokumentidega vormil 7 kirjaliku kinnituse täitmistagatise esitamise kohta lepingu sõlmimisel.

**Vastavustingimused**

1. Pakkuja peab pakkumuses kinnitama kõigi hanketeates ja hankedokumentides esitatud tingimuste ülevõtmist ning pakkumuse esitamist üksnes kõigi nende asjaolude kohta, mille kohta hankija soovib võistlevaid pakkumusi. Lisaks peab pakkuja pakkumuses kinnitama, et omab hankelepingu täitmiseks vajalikke intellektuaalse omandi õiguseid ja et tema pakkumus on jõus 90 päeva alates pakkumuste esitamise tähtpäevast. Pakkuja esitab vastavad kinnitused vormil 8.
2. Pakkuja annab pakkumusele hankedokumentides nimetatud suurusega tagatise. Tagatise olemasolu saab tõendada krediidi- või finantseerimisasutuse või kindlustusandja garantiiga või nimetatud rahasumma deponeerimisega Narva Linna Arenduse ja Ökonoomika Amet, a/a 10220049686019. Tagatis peab olema jõus vähemalt pakkumuse jõusoleku minimaalse tähtaja lõppemiseni. Tagatise olemasolu tõenduseks esitab pakkuja krediidi- või finantseerimisasutuse või kindlustusandja garantiikirja või maksekorralduse.
3. Ühispakkumuse esitamise korral peavad ühispakkujad esitama kinnituse, et vastutavad hankelepingu täitmise eest solidaarselt. Ühispakkujad esitavad vastava kinnituse vormil 9.