

**HANKEDOKUMENDID**

|  |  |
| --- | --- |
| Hankija | Narva Linna Arenduse ja Ökonoomika Amet |
| Hankelepingu ese | Teenused |
| Hanke nimetus | „Lõviskulptuuride valmistamine Narva promenaadi jaoks“ |
| Hankemenetluse liik | Avatud hankemenetlus |
| CPV kood | 92312230-2  (Skulptorite poolt pakutavad teenused) |

Lugupeetud pakkuja!

Kutsume Teid esitama pakkumust riigihanke „Lõviskulptuuride valmistamine Narva promenaadi jaoks“ avatud hankemenetluses. Riigihanget rahastatakse Euroopa Regionaalarengu Fondi (ERF) “Elukeskkonna arendamise rakenduskava” prioriteetse suuna “Piirkondade terviklik ja tasakaalustatud areng” meetmest “Linnaliste piirkondade arendamine“. Riigihankemenetlus viiakse läbi kooskõlas riigihangete seaduse ja teiste Eesti Vabariigis kehtivate õigusaktidega. Pakkumused palume esitada vastavalt nimetatud riigihanke teates ja dokumentides esitatud tingimustele.

# ÜLDANDMED

* 1. Riigihanke nimi: Lõviskulptuuride valmistamine Narva promenaadi jaoks
  2. Hankija: Narva Linna Arenduse ja Ökonoomika Amet, registrikood 75029524, Peetri plats 3-5, 20308 Narva
  3. Hanke eest vastutav isik: Georgi Ignatov, e-post [georgi.ignatov@narva.ee](mailto:georgi.ignatov@narva.ee), volitatud isik Kristi Klaos, e-post: [kristi.klaos@innopolis.ee](mailto:kristi.klaos@innopolis.ee), tel: +372 529 4510.
  4. Riigihanke dokumentides kasutatakse termineid järgmistes tähendustes:
     1. hankija – riigihanke välja kuulutanud asutus;
     2. pakkuja – pakkumuse esitanud isik;
     3. hankeleping (edaspidi leping) – hankemenetluse tulemusel hankija ja pakkuja vahel sõlmitud käsundusleping;
     4. käsundiandja – edukaks tunnistatud pakkumuse esitanud pakkujaga lepingu sõlminud isik;
     5. käsundisaaja – edukaks tunnistatud pakkumuse esitanud pakkuja, kellega on sõlmitud leping.

# RIIGIHANKE EESMÄRK JA ESE

* 1. Hanke eesmärgiks on sõlmida leping kuue lõviskulptuuri valmistamiseks ja transpordiks ehitusplatsile Narva promenaadile Jõe tänaval. Lõvid valmistatakse vastavalt ideekonkursi võitnud võidutöö lahendusele.
  2. Hanke esemeks on Lisas 1 kirjeldatud teenused.

# TEHNILINE KIRJELDUS

* + 1. Hankelepingu täitmisel peab pakkuja normatiivdokumentidena lähtuma Eesti Vabariigis kehtivatest õigusaktidest.
    2. Hankelepingu mahtu kuuluvad Lisas 1 esitatud tehnilises kirjelduses kirjeldatud teenused.
    3. Kõik tehnilises kirjelduses esitatud tehnilised nõudmised on riigihanke esemele miinimumnõudeks – samaväärseks loetakse tooduga samaväärse või paremad tehnilised parameetrid, kvaliteet, väljanägemine, kasutus- ja hooldusmugavus jms.

# RIIGIHANKE TÄHTPÄEVAD

* 1. Pakkumuste esitamise tähtpäev: ………...2013 kell 12.00.
  2. Hankelepingu täitmise tähtpäev kuni 30.05.2014.

# PAKKUMUSE TAGATIS

* 1. Pakkuja annab pakkumusele tagatise 500 EUR. Tagatise olemasolu saab tõendada krediidi- või finantseerimisasutuse või kindlustusandja garantiiga või nimetatud rahasumma deponeerimisega Narva Linna Arenduse ja Ökonoomika Ameti arvelduskontole nr 10220049686019 SEB Pangas.
  2. Tagatis peab olema jõus vähemalt pakkumuse jõusoleku minimaalse tähtaja lõppemiseni.
  3. Tagatist ei tagastata pakkujale, kui pakkuja võtab pakkumuse selle jõusoleku tähtaja jooksul tagasi, sh juhul, kui ta keeldub lepingut sõlmimast.

# PAKKUMUSE ESITAMINE

1. Pakkuja kannab kõik pakkumuse ettevalmistamisega ning esitamisega seotud kulud.
2. Hankija ei vastuta pakkumuse esitamisel esineda võivate elektrooniliste süsteemide tõrgete eest.
3. Pakkumuse vormistamisel järgib pakkuja e-riigihangete keskkonnas kättesaadavaid nõudeid dokumentidele ja nende vormidele.
4. Pakkuja allkirjastab pakkumuse e-riigihangete keskkonnas tervikuna digitaalselt. Kui pakkuja peab esitama teiste isikute poolt allkirjastatud originaaldokumente, peavad need olema vastavate isikute poolt ükshaaval allkirjastatud. Kui nimetatud teistel isikutel puudub dokumentide digiallkirjastamise võimalus, võib pakkuja e-riigihangete keskkonnas esitada paberkandjal allkirjastatud dokumentide koopiad ning saata originaalallkirjaga dokumendid tähitult hankija asukohta hiljemalt pakkumuste esitamise tähtpäevaks.
5. Pakkumus on konfidentsiaalne. Pakkumuses sisalduvat teavet võib avalikustada riigihangete seaduses sätestatud juhtudel ja ulatuses ning teave võib kuuluda avaldamisele projekti rahastamise kontrollüksustele.

# SELGITUSTE SAAMISE KORD

* 1. Pakkujal on õigus saada selgitusi ja lisateavet riigihanke dokumentide kohta. Selgitusi ja/või lisateavet võib küsida kirjalikult Riigihangete Registri kaudu.
  2. Hankija vastused koos küsimustega edastatakse pakkujale kirjalikult 3 tööpäeva jooksul sellekohase taotluse saamisest arvates Riigihangete Registri kaudu.
  3. Hankija võib nõuda pakkujalt kvalifikatsiooni tõendamiseks esitatud dokumentide sisu selgitamist või selgitamist võimaldavate andmete või dokumentide esitamist või pakkumuses esitatud teabe põhjendatud selgitamist, piiritlemist või täpsustamist. Nõudmine ja selgitused peavad olema vormistatud kirjalikult ja pakkuja on kohustatud nimetatu esitama kirjalikult 3 tööpäeva jooksul vastava nõude saamisest arvates Riigihangete Registri kaudu.
  4. Hankija võib nõuda pakkujalt asjakohast selgitust, kui ta leiab, et pakkumuse maksumus on lepingu eeldatava maksumusega võrreldes põhjendamatult madal. Nõudmine ja selgitused peavad olema vormistatud kirjalikult. Pakkuja on kohustatud selgituse esitama 5 tööpäeva jooksul vastava nõude saamisest arvates.

# PAKKUMUSE VASTAVAKS TUNNISTAMINE VÕI TAGASILÜKKAMINE

1. Hankija lükkab pakkumuse tagasi, kui see ei vasta riigihanke dokumentides esitatud tingimustele. Hankija võib tunnistada pakkumuse vastavaks, kui selles ei esine sisulisi kõrvalekaldeid nimetatud tingimustest.
2. Hankijal on õigus põhjendamatult madala maksumusega pakkumus tagasi lükata, kui hankija leiab pärast pakkujalt või ühispakkujalt nõutud selgituse saamist ja tõendite hindamist, et pakkumuse maksumus on põhjendamatult madal, või pakkuja ei ole tähtaegselt esitanud nõutud selgitust.
3. Hankijal on õigus pakkumus tagasi lükata ka järgmistel juhtudel:
4. pakkumuse maksumus ületab lepingu eeldatavat maksumust;
5. riigihanke korraldamiseks vajalikud tingimused on oluliselt muutunud ja muudavad riigihanke realiseerimise võimatuks või mittevajalikuks;
6. aset on leidnud sündmus, mida saab pidada vääramatuks jõuks. Vääramatu jõud on asjaolu, mida hankija ei saa mõjutada, ja lähtuvalt mõistlikkuse põhimõttest ei saa temalt oodata, et ta hankemenetluse ajal selle asjaoluga arvestaks või seda väldiks või takistava asjaolu või selle tagajärje ületaks.

8.4. Kirjalik teade pakkumuse tagasilükkamise kohta väljastatakse pakkujale viivitamata, kuid mitte hiljem kui 3 tööpäeva jooksul otsuse tegemisest arvates.

# PAKKUMUSTE HINDAMISE ALUSED JA HINDAMISKRITEERIUMIDE RAKENDAMINE

1. Hankija hindab kvalifitseeritud pakkujate esitatud vastavaks tunnistatud pakkumusi.
2. Eduka pakkumuse valiku aluseks on madalaim hind.
3. Hankija tunnistab kirjaliku otsusega edukaks madalaima hinnaga pakkumuse.
4. Hankija sõlmib edukaks tunnistatud pakkujaga hankelepingu mitte varem kui 14 päeva pärast edukaks tunnistamise otsuse tegemist.

# HANKELEPINGU TINGIMUSED

1. Hankelepingu projekt on esitatud Lisas 2.

**LISAD**

Lisa 1. Tehniline kirjeldus

Lisa 2. Hankelepingu projekt

**LISA 1 -RIIGIHANKE „LÕVISKULPTUURIDE VALMISTAMINE NARVA PROMENAADI JAOKS„ TEHNILINE KIRJELDUS**

1. **EESMÄRK**

Hanke tulemusel valmistatakse kuus lõviskulptuuri ja tagatakse nende transport ehitusplatsile Narva promenaadile Jõe tänaval. Lõvid valmistatakse vastavalt ideekonkursi võitnud võidutöö lahendusele.

Riigihanget rahastatakse Euroopa Regionaalarengu Fondi “Elukeskkonna arendamise rakenduskava” prioriteetse suuna “Piirkondade terviklik ja tasakaalustatud areng” meetmest “Linnaliste piirkondade arendamine”.

1. **ÜLDOSA – PROJEKTI KIRJELDUS**

Narva Linnavalitsus valmistub Narva jõeäärse promenaadi rekonstrueerimiseks. Selleks on promenaadile kavandatud tsoon, mis kannab "Rootsi terrassi" nime. Nii antud tsooni kui skulptuuride rühma idee lähtub ühest Narva viimaste aastate sümbolist - Rootsi Lõvist. "Rootsi terrass" on kavandatud puhke- ja laste mängualaks. Sinna on plaanitud pingid, laste mänguelemendid ja **6 lõvist koosnev skulptuuride grupp, millele lisaks esteetilisele väärtusele on kavandatud ka tarbimisväärtus - need peaks saama laste mänguväljaku osaks.** Mis tähendab, et nad peaksid olema sobivad lastele ronimiseks-turnimiseks.   
**Skulptor peab välja selgitama skulptuuride vundamendi vajaduse ja kinnituse lahenduse.**  
Skulptuurid paigaldab promenaadi ehituse töövõtja ning need ümbritsetakse ohutuse tagamiseks mänguväljakute tartaankattega.

Narva kaldapealse promenaadi ehitustöid teostavad ühispakkujad RTS Infraehitus OÜ, Ehitusfirma Rand ja Tuulberg AS ja Insenerehituse AS, kellega hankija sõlmis riigihanke nr 138449 tulemusel 01.02.2013 töövõtulepingu.

1. **TÖÖDE TEOSTAMISE ALUSDOKUMENDID**

Tööde teostamise aluseks on Eesti Vabariigis kehtivad õigusaktid ja normatiivid ning hankedokumentides nimetatud nõuded ja alusdokumendid.

Lõvide ideekonkursi võidutöö lahendus Lõvihüpe (ühisosalejad Laura Linsi ja Roland Reemaa), mis on käesoleva hanke aluseks, on leitav <http://narvaplan.ee/?menu=10&page=0>, fotod: [01](http://narvaplan.ee/img/I_lovihupe_1of2.jpg), [02](http://narvaplan.ee/img/I_lovihupe_2of2.jpg).

Täiendavad lisamaterjalid, mis antakse pakkujale üle lepingu sõlmimise järgselt, va punktis c) nimetatud ohutushinnang, millega saab soovikorral tutvuda hanke käigus:

1. Ideekonkursi tingimused 6 lk
2. Ideekonkursi võistlusjuhend 16 lk
3. TÜV Eesti arvamus nr. 193/12 (esmase hinnangu andmine ideelahenduse ohutusele, arvestades laste mänguväljakutele esitatavaid nõudeid).
4. **TÖÖDE KIRJELDUS**

Hanke mahus on kuue lõviskulptuuri valmistamine ja transportimine ehitusplatsile. Kavandatud lõvid on vormitud raudbetoonist ning ümbritsetud kummikihiga, mis on aktiivsele kasutamisele, eriti laste poolt, sõbralikum. Värviks valitud matt must toob esile lõvide skulpturaalsema külje, jäädes teiste mänguväljakute atraktsioonide keskel rahulikult ühetooniliseks. Kuna põhiideeks on dünaamiliselt hüppav lõvi, on nad ka asetatud üksteise järele kaarjalt üle terve terrassi, tuues esile ka skulptuuride omavahelisi sidemeid. Tööde mahus on vundamendi vajaduse selgitamine ja kinnituse lahenduse väljatöötamine.

1. **NÕUDED TÖÖLE**
   1. Hanke käigus tuleb koostada lõvide tööjoonised iga skulptuuri kohta eraldi (täpsed mõõdud, materjalid, asukoht promenaadi asendiplaanil jne).
   2. Vastavalt tellitud ohutushinnangule (TÜV Eesti OÜ Arvamus nr. 193/12) tuleb tööjoonised täpsete mõõtudega anda uuesti vastavale ekspertiisibüroole ohutushinnangu andmiseks. Peale nimetatud hinnangu saamist teha vajadusel muudatused tööjoonistesse.
   3. Tööjoonised on vaja kooskõlastada järgmiste ametkondadega:
      1. Terviseamet;
      2. Narva Linnavalitsuse Arhitektuuri ja Linnaplaneerimise Amet.
   4. Tööjoonised antakse Tellijale üle kolmes eksemplaris paberkandjal ja ühes eksemplaris digitaalselt CD-l (pdf ja dwg failina).Kõigi üleantavate eksemplaride identsuse eest vastutab käsundisaaja. Koos projektdokumentatsiooniga antakse Tellijale üle ka kõik sellega seotud varalised intellektuaalse omandi õigused.
   5. Hanke mahus on hooldusjuhiste ja hoiatussiltide (1 tk ) koostamine, millel on tekst eesti ja vene keeles.
2. **MUUD TINGIMUSED**
   1. Käesolevas lähteülesandes sätestamata tingimustes ja nõuetes juhindub käsundisaaja kehtivatest normidest, Heast Tavast, oma kogemustest ja professionaalsusest.
   2. Tööde teostaja  kohustuseks on tööde käigus Tellija vajaduste ja soovide väljaselgitamine ning nendega arvestamine. Juhul kui Tellija soovid ei ole otstarbekad või ei vasta kehtivatele seadustele ja normidele kohustub Tööde teostaja andma Tellijale professionaalse selgituse ja hinnangu ning võimalusel leidma lahenduse, mis rahuldaks Tellija soove ja ei oleks vastuolus kehtivate normide ja seadustega.

**LISA 2** - **RIIGIHANKE „LÕVISKULPTUURIDE VALMISTAMINE NARVA PROMENAADI JAOKS„ HANKELEPINGU PROJEKT**

****

**Käsundusleping nr ....**

|  |
| --- |
| **Käsundiandja**, **Narva Linna Arenduse ja Ökonoomika Amet (edaspidi nimetatud Tellija),** registrikood 75029524, asukohaga Peetri plats 3-5, 20308 Narva, mida esindab direktor Georgi Ignatov  ja  **Käsundisaaja,** …….. (edaspidi nimetatud Skulptor), mida esindab …….**,**  **(edaspidi koos nimetatud Pooled),**  sõlmisid käesoleva Lepingu (edaspidi nimetatud Leping) alljärgnevas: |

1. **Lepingu eesmärk ja olemus**
   1. Lepingu eesmärgiks on määrata Tellija ja Skulptori õigused, kohustused ja vastutus skulptuuride valmistamise teenuste osutamisel käsunduslepingu alusel.
   2. Lepingu täitmisel juhinduvad Pooled Eesti Vabariigi seadustest, sealhulgas kutseoskusele omastest nõuetest, headest tavadest ning vajalikust hoolsuse tasemest.
2. **Lepingu objekt ja rahastus** 
   1. Lepingu objektiks on 6 (kuue) lõviskulptuuri valmistamine (edaspidi „teenus”) vastavalt riigihanke „Lõviskulptuuride valmistamine Narva promenaadi jaoks“ hankedokumentidele, hanke käigus esitatud küsimustele-vastustele, käsundisaaja poolt hankemenetluses esitatud pakkumusele ja käesolevale lepingule.
   2. Lepingut rahastatakse Euroopa Regionaalarengu Fondi (ERF) “Elukeskkonna arendamise rakenduskava” prioriteetse suuna “Piirkondade terviklik ja tasakaalustatud areng” meetmest “Linnaliste piirkondade arendamine” ja Narva linna eelarvest.
3. **Teenuse osutamise ajavahemik**
   1. Leping jõustub mõlema poole poolt allkirjastamise hetkest.
   2. Lepinguga võtab Skulptor kohustuse koostada skulptuurid valmis hiljemalt 30. maiks 2014 ning tarnida need objektile Tellija poolt töövalmimise järgselt määratud tähtajaks.
   3. Pooled kohustuvad teavitama teineteist viivitamatult asjaoludest, mis võivad mõjutada teenuse osutamise tähtaegu ning vajadusel muutma vastavalt lepingut.
4. **Lepingu hind ja tasumine**
5. Hankelepingu hind on …..EUR (ilma käibemaksuta).
6. Tellija tasub Skulptorile tema poolt esitatud arve alusel. Arvete väljastamise aluseks on mõlema poole poolt allkirjastatud tööde üleandmise-vastuvõtmise aktid vastavalt tööde etappidele.
7. Tööde teostamise etapid:
   * 1. I etapi töödeks on skulptuuride tööjooniste valmistamine, ohutushinnangu koostamine, kooskõlastamine Tellijaga, mille järgselt tasutakse vaheakti aktsepteerimise järgselt 15% lepingu maksumusest;
     2. II etapi töödeks on skulptuuride valmistamine ning vundamendi vajaduse selgitamine ja kinnituse lahenduse koostamine. Vaheakti aktsepteerimise järgselt tasutakse 80% lepingu maksumusest;
     3. III etapi töödeks on lõppmakse, mille tingimuseks on ehitustööde järgselt kasutusloa saamine. Skulptori ülesandeks on ehitustööde käigus teha koostööd ehitustööde töövõtjaga ning vajadusel nõustada skulptuuride paigaldamisel.
   1. Vaheakti aktsepteerimine ei välista Tellija õigust hilisemalt kasutada tööde osas õiguskaitsevahendeid ja esitada tööde suhtes pretensioone. Vaheakti aktsepteerimine ja selle alusel väljastatud arve tasumine ei tähenda Tellija poolt Töö osa vastuvõtmist ning tegemist on tööde jooksva finantseerimisega. Kui hilisemalt ilmneb tööde maksumuse ülehindamine või ebaõigsus varasema(te)s Vaheaktis, võib seda korrigeerida hilisemas aktis.
8. **Lepingu objekti üleandmine ja vastuvõtmine**
   1. Skulptor annab tööd Tellijale üle mõlema lepingupoole poolt üleandmise-vastuvõtmise akti allkirjastamisega.
   2. Tellijal on õigus jätta üleandmise-vastuvõtmise akt allkirjastamata, kui skulptuurid ei vasta ilmselt esitatud nõuetele või ei ole kvaliteetsed. Tellija on kohustatud sel juhul esitama kirjaliku selgituse, nõudes vigade parandamist 14 (neljateistkümne) päeva jooksul.
9. **Poolte vastutus**
   1. Lepinguga võtab Skulptor üle järgnevad kohustused:
      1. täita leping hiljemalt 30.05.2014;
      2. teostada lisaks tehnilises kirjelduses kirjeldatule ka otseselt kirjeldamata, kuid kirjeldatud eesmärgi saavutamiseks tavapäraselt vajalikud tööd ja tegevused;
      3. heastada kõik Tellijale ja kolmandatele isikutele enda poolt tehtud kahjustused, mis on seotud Lepingu dokumentidele mittekohase töö teostamisega;
      4. eemaldama ja asendama kahjustatud töö ja töö, mis on valesti või Lepingu dokumentides esitatud tingimusi osaliselt või täielikult eiravalt tehtud.
   2. Skulptoril on õigus:
      1. saada teostatud tööde eest tasu vastavalt Lepingu tingimustele.
   3. Tellija võtab lepinguga järgnevad kohustused:
      1. anda Skulptorile teenuse teostamiseks üle vajalikud dokumendid, sh :
         1. Ideekonkursi tingimused 6 lk;
         2. Ideekonkursi võistlusjuhend 16 lk;
      2. Autoriõiguste üleandmis-vastuvõtu akt 2 lk;
      3. TÜV Eesti arvamus nr. 193/12 (esmase hinnangu andmine ideelahenduse ohutusele, arvestades laste mänguväljakutele esitatavaid nõudeid)..
      4. tasuda esitatud arve 14 (neljateistkümne) kalendripäeva jooksul selle esitamisest;
      5. teha kogu lepingu kehtivuse perioodil Skulptoriga koostööd.
   4. Tellijal on õigus:
      1. Lepingu rikkumise korral esitada kirjalik nõue, milles määratud tähtajaks on Tellijal õigus peatada töö teostamine kuni puuduste kõrvaldamiseni, muutmata sealjuures Lepingu täitmise tähtpäeva, alandada Lepingu hinda või anda puuduste likvideerimine kolmandatele isikutele Skulptori kulul, või öelda Leping üles ning nõuda Tellijale tekitatud kahju hüvitamist;
      2. kui Tellija põhjendatud hinnangul kõlbmatut tööd ei ole otstarbekas eemaldada ja asendada, on Tellijal õigus kooskõlastatult Skulptoriga vähendada tööde maksumust summa võrra, mis võrdub Tellija poolt määratud õigesti tehtud ja kõlbmatu töö väärtuse vahega.
10. **Vastutus lepingu rikkumise eest**
    1. Pooled kannavad varalist vastutust käesoleva Lepingu mittetäitmisega või mittekohase täitmisega teisele Poolele tekitatud kahjude eest Eesti Vabariigi seadustes ja käesolevas Lepingus sätestatud alustel ja korras.
    2. Kui Tellija ei tasu esitatud arvet õigeaegselt, on Skulptoril õigus nõuda viivist 0,025% võlgnevusest iga tasumisega viivitatud päeva eest kuni kohustuste täitmiseni.
    3. Kui Skulptor ei valmista skulptuure õigeaegselt ja ei tarni neid etteantud tähtajaks, on Tellijal õigus nõuda leppetrahvi 0,025% hilinenud töö maksumusest päevas.
    4. Kui Skulptoril tekib Tellija tegevuse või tegevusetuse tulemusel kahju, on Skulptoril õigus nõuda kahju hüvitamist.
    5. Kui tehtud või tarnitud töö ei vasta tingimustele, on Tellijal õigus nõuda Skulptorilt vigade parandamist või tekitatud kahju hüvitamist.
11. **Järelevalve**
    1. Tellijal on õigus kontrollida tööde käiku ja anda juhiseid töö tegemiseks.
    2. Tellijal on õigus esitada Skulptorile kohustuslikke ettekirjutusi juhul, kui töö vms ei vasta lepingule, Eesti Vabariigi seadusandlusele, kehtivatele kvaliteedinõuetele, standarditele ning normatiividele.
12. **Garantiid ja tagatised**
    1. Skulptor on kohustatud andma Tellijale kümne (10) päeva jooksul alates Lepingu allakirjutamisest täitmistagatise, milleks on Eesti krediidiasutuse või kindlustusandja tagasivõtmatu ning tingimusteta, väljamaksekohustusega esimesel nõudmisel (*on* *first demand*) garantiikiri või deponeerima Narva Linna Arenduse ja Ökonoomika Ameti arvelduskontole nr 10220049686019 SEB Pangas summas, mis vastab 10 % (kümnele protsendile) Lepingu hinnast. Täitmistagatis peab kehtima alates töö teostamise algusest ja olema jõus kuni töö vastuvõtmiseni Tellija poolt;
    2. Skulptor annab skulptuuridele vähemalt 24 kuu pikkuse garantii. Garantiiperioodi alguseks loetakse Skulptori poolt esitatud ja Tellija poolt vastuvõetud skulptuuride üleandmis-vastuvõtuaktide allkirjastamist. Garantiiajal teostatavad regulaarsed hooldustööd (v.a Tellija hooletusest põhjustatud ja garantii alla mitte-käivad kulud) ei kuulu tasustamisele.
    3. Garantiiperioodi tagatiseks on Eesti krediidiasutuse või kindlustusandja tagasivõtmatu ning tingimusteta, väljamaksekohustusega esimesel nõudmisel (*on* *first demand*) garantiikiri või deposiit Narva Linna Arenduse ja Ökonoomika Ameti arvelduskontole nr 10220049686019 SEB Pangas summas, summas, mis vastab 3% (kolmele protsendile) Lepingu hinnast. Garantiiperioodi tagatise kehtivus ei või lõppeda varem kui 2 (kaks) kuud pärast garantiiperioodi lõppu.
13. **Konfidentsiaalsus**
    1. Lepingupooled on kohustatud hoidma saladuses neile lepingu täitmisel teatavaks saanud asjaolusid, mille avalikustamine võiks teise poole huvisid kahjustada. Saladuse hoidmise kohustust ei ole, kui poolel on informatsiooni avalikustamiseks teise poole luba või seadusest tulenev kohustus.
14. **Lepingu muutmine ja lõpetamine**
    1. Lisatööde tegemine ja lepingu muutmine on lubatud ainult poolte eelneval kirjalikul kokkuleppel.
    2. Lepingu mahu muutmine ilma poolte vahel kirjaliku kokkuleppe sõlmimiseta ei ole lubatud. Skulptori poolt omaalgatuslikult, ilma Tellija eelneva kooskõlastuseta tehtud lisatööde teostamist ei tasusta.
    3. Lepingu ennetähtaegne lõpetamine on võimalik võlaõigusseaduses sätestatud alustel ja korras.
15. **Vääramatu jõud**
    1. Lepingu dokumentidest tulenevate kohustuste mittetäitmist või mittenõuetekohast täitmist ei loeta lepingu rikkumiseks, kui selle põhjuseks olid asjaolud, mille saabumist pooled lepingu sõlmimisel ei näinud ette ega võinud ette näha. Vääramatu jõuga on tegemist juhul, kui nimetatud asjaolu ei saanud pool mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
    2. Lepingupooled ei vastuta lepinguga võetud kohustuste täitmata jätmise eest, kui lepingu täitmata jätmine on tingitud vääramatust jõust. Vääramatu jõud muudab lepingus toodud tähtaegu perioodi võrra, mille jooksul vääramatu jõu tegurid takistavad lepingu täitmist.
    3. Lepingu mittetäitmine põhjusel, mida on tekitanud vääramatu jõud, loetakse vabandatavaks üksnes tingimusel, et pooled rakendavad jõupingutusi sellise olukorra vältimiseks ning tingimusel, et võetakse tarvidusele meetmed lepingu täitmiseks. Pooled peavad oma lepinguliste kohustuste täitmist jätkama niipea, kui vääramatu jõu tegurid on kõrvaldatud.
    4. Pool, kelle tegevus lepingujärgsete kohustuste täimisel on takistatud vääramatu jõu asjaolude tõttu, on kohustatud sellest koheselt teisele poolele kirjalikult teatama 3 (kolme) tööpäeva jooksul.
    5. Kui vääramatu jõu mõju on ajutine, on kohustuse rikkumine vabandatav üksnes aja vältel, mil vääramatu jõud kohustuse täitmist takistas. Kui vääramatu jõu asjaolud kestavad üle 30 (kolmekümne) päeva, otsustavad pooled läbirääkimiste käigus oma lepinguliste kohustuste täitmise võimalused.
    6. Skulptor kannab skulptuuride, selle vajalike materjalide jm hävimise või kahjustumise riisikot kuni nende üleandmiseni sõltumata sellest, kas hävimise või kahjustumise põhjustas vääramatu jõu asjaolu või muu asjaolu.
16. **Vaidluste lahendamine**
    1. Lepingu täitmisest tulenevaid vaidluseid püütakse lahendada läbirääkimiste teel. Kui see ei õnnestu, lahendatakse vaidlused Eesti Vabariigi seaduste aluselTellija asukohajärgses kohtus.
17. Poolte esindajad
18. Tellija esindaja: ………
19. Skulptori esindaja: …….
20. Poolte andmed:

|  |  |
| --- | --- |
| **KÄSUNDIANDJA/ TELLIJA** | **KÄSUNDISAAJA/ SKULTOR** |
| **Narva Linna Arenduse ja Ökonoomika Amet** |  |
| Peetri plats 3-5, 20308 Narva |  |
| Reg. nr. 75029524 |  |
| A/a: 10220049460015 SEB |  |

/Allkirjastatud digitaalselt/ /Allkirjastatud digitaalselt/

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Georgi Ignatov

Direktor